Zvijezde YouTubea: Zarađuju milijune od snimanja filmića

Nije neobično da komičari, glumci i filmaši iskoriste YouTube kao platformu za promociju i zaradu, ali do milijuna se može doći i igranjem s Disneyevim likovima

<p> Otkad je 2005. YouTube svakome omogućio da <span class="show-bad"> u </span> svojoj dnevnoj sobi snimi video i prikaže ga cijelom svijetu, pojavila se nova vrsta zvijezda - <b> zvijezde YouTubea, </b> ljudi koji su slavu stekli na toj društvenoj mreži, a sa slavom je došla i zarada. </p><p> Neki su YouTube iskoristili samo kao prečac da svijetu pokažu svoje umijeće, radilo se o pjevanju, glumi, pričanju viceva, osmišljavanju skečeva ili šminkanju, pečenju kolača i slično, dok su neki postali <b> popularni samo <span class="show-bad"> jer </span> na YouTubeu pričaju o sebi. </b> </p><p> Zvijezde YouTubea možemo ismijavati ili osporavati talente nekih od njih, ali jedno je neosporivo - <b> pregledi njihovih videa broje se u milijardama, a zarada u milijunima. Ovo je 5 najvećih zvijezda YouTubea: </b> </p><h3> <b> <a href="https://www.youtube.com/user/pewdiepie" rel="" title=""> 1. PewDiePie </a> </b> </h3><p> On je trenutno najpopularniji YouTuber na svijetu - ima 32 milijuna pretplatnika i gotovo 7 milijardi pregleda videa. Slavu i novac PewDiePie je stekao radeći ono što mnogi rade, ali od toga ne zarađuju - igrajući kompjutorske igre. PewDiePie snima svoje igranje, reakcije i komentare i u tome uživaju milijuni gledatelja. On to cijeni i posvećuje se obožavateljima, odgovara na njihove komentare i primjedbe... </p><h3> <a href="https://www.youtube.com/user/smosh" rel="" title=""> 2. Smoosh </a> </h3><p> Smoosh su dvojica komičara koji su na YouTubeu gotovo od samog početka, bili su među prvim senzacijama s YouTubea, a poznati su po parodijama geekovskog načina života, osobito igranja igara. Dogurali su do osam kanala na YouTubeu, aplikacije kroz koju plasiraju sadržaj, a pregovaraju i za televizijski šou. </p><h3> <span data-container-id="video_embed_1006715"> <a href="https://www.youtube.com/user/DisneyCollectorBR" rel="" title=""> 3. Disney Collector BR </a> </span> </h3><p> Gotovo tri milijuna pretplatnika ima profil nepoznate žene iz Brazila čiji je pseudonim <b> Disney Collector </b> , a njezin opus se sastoji od videa u kojima prikazuje kako otvara, isprobava i igra se s raznim igračkama. Nema drugog objašnjenja za njezin uspjeh, osim da milijuni roditelja diljem svijeta vjerojatno puštaju ta videa svojoj djeci koja uživaju gledati igračke. </p><h3> <span data-container-id="video_embed_1006716"> <a href="https://www.youtube.com/user/Tobuscus" rel="" title=""> 4. Toby Turner </a> </span> </h3><p> Toby Turner, Tobuscus ili TobyGames ima gotovo 15 milijuna pretplatnika na tri svoja YouTube kanala. Komičar je, a svoj talent na YouTubea pokazuje od 2006. i to mu se isplatilo - na račun svoje online popularnosti dobio je nekoliko uloga u reklamama i filmovima. </p><h3> <span data-container-id="video_embed_1006718"> <a href="https://www.youtube.com/user/BlueXephos" rel="" title=""> 5. BlueXephos </a> </span> </h3><p> Još jedni recenzenti videoigara, s više od 7 milijuna pretplatnika. Uglavnom se bave igrama Minecraft i World of Warcraft, a poznati su i po svojim humanitarnim akcijama. </p>